Udgravningerne er i fuld gang mens Budolfi Plads er under ombygning. Det har resulteret i flere overraskende fund fra middelalderen.

Budolfi Plads ligner for tiden den helt store byggeplads, men nede i jorden er der gemt en masse skatte fra gammel tid. Et særligt fund er en hel bunke af sko fundet i samme udgravning. Skoene er en del af det nyeste fund i udgravningene på Budolfi Plads. Skoene stammer fra slutningen af 1300-tallet og er levn fra en gammel affaldsbunke af beklædningsgenstande begravet i jorden. - Det er jo så blevet fyldt op forholdvis hurtigt, og det affald består af lort, husholdningsaffald og sådan noget, og det bliver holdt fugtigt i de her lag, fordi der er ler, og fordi der er fugt, så er organisk materiale som læder bevaret, siger arkæolog hos Nordjyllands Historiske Museum Christian Klinge. Arkæologerne er kun nået igennem en femtedel af udgravningerne. Alligevel har de allerede gjort flere interessante fund, som et velbevaret stykke tøj og et tykkere læderbælte, der stadig har bevaret en del af det mønster, der dengang blev trykt i. Se arkæologen fremvise de gamle beklædningsgenstande fra middelalderen i indslaget herunder.